da da da da da da da da da nb nb da da nb da ceb sv nb da da sv sv sv nb da da ceb sv nb da da sv sv sv nb da da da ceb sv nb da da sv sv sv nb da ceb sv nb da da sv sv sv nb da it ceb sv nb da da sv sv sv da da sv da da da en en da pl da en da fr da da da en en da da da da da da da da fr da da da da de da da da da da cs da da da da da en da da da da da de da cs da da cs cs cs da da de da cs da cs cs da da da da cs da de es cs da da da cs da de cs cs cs de de de cs da da da cs da de da da cs da da pl en da da da en da da da en da da da da da da da sv en da da da nl da da da fr en en da da da da de da hu da cs da da de da da da da da de da da da da de da cs da da da da cs da de cs da cs da da cs cs da da da cs da da cs cs cs da da cs cs da da da en de da cs cs cs da de cs cs da da da en de da cs cs cs da da cs cs da da da cs da da cs da da da de cs cs da da da cs da da cs da cs da
Livet på Vestegnen: Smagen af London
onsdag den 19. april 2017
London er jo et sammensurium af god og varierende mad til en ok penge (især hvis man ved, hvor man skal gå hen). Mens vi var i London, fik vi i hvert fald prøvet en masse forskellige typer mad, uden at budgettet blev sprængt helt itu.
Søndag var det ankomstdag og vi skulle have en hurtig frokost. Valget faldt på McDonald's, som både ungerne og jeg kan lide. Vi bestilte take-away og skyndte os over i parken, for at sidde på græsset i solskin og spise, mens vi så på mennesker og nød varmen. Senere på søndagen skulle vi mødes med min gode ven, som er englænder og bor i London. Han kender mange gode spisesteder og vi endte på en mexicansk restaurant, hvor vi fik en masse forskellige retter (street food retter). Det var så lækkert og jeg skal helt sikkert prøve det igen, næste gang jeg er i London.
Mandag fik vi morgenmad på en lille café rundt om hjørnet fra hotellet. Mine unger er vilde med te, så sammen med et par croissanter og en rosinsnegl, så var vi klar til at møde dagen. Da frokostsulten meldte sig, fandt vi et virkelig fint wok-sted, hvor man selv vælger ingredienser og sovs. Det bliver 'wokket' med det samme og serveres i papæsker, så det er til at tage med. Vi spiste dog på stedets små bænke, hvor vi kunne sidde ned udenfor og nyde mad og det gode vejr. Aftensmaden kom sent den dag, for vi var længe ude og på vej tilbage på hotellet løb vi ind i en Fish'n'Chips. Ungerne havde specifikt bedt om, at vi spiste det på turen, så vi droppede ind og fik en virkelig god fisk plus chips og nogle løgringe.
Tirsdag morgen skulle vi finde et sted, hvor vi kunne få English Breakfast. Det er noget vi ofte laver i ferier i Danmark, drengene og jeg. Vi er alle vilde med det. Til frokost bestemte jeg, at vi skulle spise på en Jamie Oliver restaurant. Jeg har prøvet hans Diner, som er virkelig lækker mad. Denne gang blev det den italienske, som laver deres egen pasta (mens vi så på endda). Det er lækker pasta, men også ret dyrt og egentlig ikke så børnevenligt (mine børn spiser alt, så det var ikke noget problem). Om aftenen fik vi indisk mad. Uh, jeg elsker indisk mad, især i London, hvor der findes virkelig mange rigtig gode og billige indiske restauranter. Vi tog én i lokalområdet og det var helt fint.
Indsendt af Birgitte B kl. 16.36
Send med mailBlog om dette!Del via TwitterDel via FacebookDel på Pinterest
Etiketter: Børn, Familie, Ferie, Forår, Livet i almindelighed, Mad
Dorte20. april 2017 kl. 09.03
En ferie med fokus på mad - lige en ferie efter mit hjerte :-). Lyder dejligt. Kram
Birgitte B20. april 2017 kl. 17.09
@Dorte - ja, det er en stor del af vores fokus ;-) vi er nogle værre madører. Kram Birgitte
Fruen i Midten20. april 2017 kl. 09.08
Hvoraf jeg udleder, at I ikke boede på et hotel med morgenmad inkluderet. Det har jeg det lidt stramt med. Jeg vil allerhelst, at vi kan spise morgenmad på hotellet og bagefter gå op på værelset og lige børste tænder med mere, før vi går ud og oplever.
Men ellers skønt, at I er enige om, at maden er vigtig, når I er på ferie. Og sikken masse forskelligt I har prøvet :-)
Birgitte B20. april 2017 kl. 17.10
@Fruen - hotellet havde morgenmad, men jeg havde med vilje bestilt uden. Ungerne er vilde med at spise engelsk morgenmad, så det skulle der være mulighed for. Selv er jeg ikke så vild med hotelmorgenmad. Det er ofte lidt for ringe, især i London/Paris/Rom (i hvert fald de steder jeg har prøvet). Kh. Birgitte
Min Servicehund20. april 2017 kl. 09.17
Spænende mad, husker den Mongoliet bbq da jeg var barn, lidt samme koncept som jeres wok, jeg elsker det.
men den med ikke at have morgenmad hvor jeg sover ville jeg finde svært.
bliver helt sulten af dine beskrivelser
Birgitte B20. april 2017 kl. 17.11
@Min servicehund - ja, vores wok mindede meget om Mongolian ;-) vi er ikke så sultne lige når vi står op, så det var ok at vi skulle ud og have det. Kh. Birgitte
Mette20. april 2017 kl. 09.40
Åh jeg elsker Indisk mad:) Vi fik ikke en aften med Indiske mad i påsken i England denne her gang, for alle var syge. Lyder til I havde en dejlig tur:)
Birgitte B20. april 2017 kl. 17.12
@Mette - ja, det er da super ærgerligt, at I ikke nåede det. Jeg elsker også indisk og heldigvis har vi fået en ok én af slagsen her i nærheden. Vi havde en fantastisk tur. Kh. Birgitte
A + K = ♥20. april 2017 kl. 11.59
Ej, Birgitte - jeg vil jo fluks til London igenigen efter sådan et indlæg.
Birgitte B20. april 2017 kl. 17.13
@A - du er ikke den eneste, der tænker sådan ;-) kh. Birgitte
Giv mig dine tanker...
Nyere indlæg Ældre indlæg Start
Abonner på: Kommentarer til indlægget (Atom)
Jeg skriver tanker fra 2605 - vestegnens berømte smørhul. Her jongleres stort og småt. Jeg er 46 år og elsker min mand, mine drenge, mad og bøger. Jeg går op i mode, dullegrej, den almindelige hverdag, retfærdighed og plads til alle. Ellers er jeg helt (u)almindelig... Du kan kontakte mig på bbr2605@gmail.com
Vis hele min profil
Følg mig via Bloglovin
Følg mig på Instagram
beautyspace.dk - Skønhedsblog - Beauty Blog - Anette Kristine Poulsen
Giv mig 5 minutter, og du får styr på rækkefølgen
Fiftyfabulous Knits, episode 46
Det burde være forbudt
Galway, Nationalparken Te Burren og besøg ved Cliffs of Moher
Cirkus Melbollis' farvestrålende hverdag
Lidt om at tiden gik...
Hvad gør vi egentligt?
Læst, set og lyttet #1
Føler mig ikke klar…
DETTE RESULTAT HAVDE JEG IKKE DRØMT OM!
Vis 5 Vis alle
Leder du efter noget?
Sidste omgang London (måske)
Det var ikke så godt...
Bog nr. 9 - en god feriebog
Når man er farvet...
Bare et lille pip
Jeg vil ikke tage det flot - Bog nr. 8
12 år i dag
Alt i én gryde pasta
Lidt om min april
Fantastisk A/S tema. Temadesign af Jason Morrow. Leveret af Blogger.